Ιωάννης Κογκούλης

Ο Ιωάννης Β. Κογκούλης (1948- ) είναι  Έλληνας Ακαδημαϊκός, Ομότιμος καθηγητής Αριστοτελείου Πανεπιστημίου Θεσσαλονίκης ( Α. Π. Θ.)

Πρώτα χρόνια 
Γεννήθηκε  το 1948, στο ιστορικό Βλαχόφωνο κεφαλοχώρι Λάιστα, Ζαγορίου Ν. Ιωαννίνων όπου και τελείωσε το δημοτικό σχολείο. Συνέχισε τις  σπουδές στην Αθήνα στην Ριζάρειο Εκκλησιαστική Σχολή. Μετά την αποφοίτηση του, εισήχθη στην Θεολογική Σχολή του Α.Π.Θ.

Ακαδημαϊκή  Σταδιοδρομία 

Μετά την αποφοίτηση του από την Θεολογική Σχολή του Α.Π.Θ. , μετεκπαιδεύτηκε στα Πανεπιστήμια Ρέγκενσμπουργκ, Φράιμπουργκ και Μύνστερ της Γερμανίας με ειδίκευση στην παιδαγωγική, την χριστιανική παιδαγωγική και στην ψυχολογία.  Το 1975 διορίστηκε επιστημονικός βοηθός του εργαστηρίου χριστιανικής παιδαγωγικής.Το1980 έλαβε το διδακτορικό του από το Αριστοτέλειο Πανεπιστήμιο Θεσσαλονίκης και ανέλαβε επιμελητής του ιδίου εργαστηρίου. Το 1982 έλαβε το βαθμό του Λέκτορα. Κατά την διάρκεια της τεσσαρακονταετούς υπηρεσίας του στο Α. Π. Θ. ανέλαβε τα παρακάτω καθήκοντα:

Διευθυντής του τομέα: Λατρείας, Χριστιανικής Αγωγής και Εκκλησιαστικής Διοίκησης, Πρόεδρος του τμήματος Θεολογίας,  κατά τα έτη 2003- 2004 και 2004- 2005 και Κοσμήτορας της Θεολογικής Σχολής του  Α.Π.Θ., κατά τα έτη 2006- 2010.

Το 1998 δίδαξε ως επισκέπτης καθηγητής στο τμήμα Ορθόδοξης Θεολογίας - Ludwing-Maximilian Universitat του Μονάχου.

Δράσεις εντός και εκτός Ελλάδας 

Ο ομότιμος καθηγητής Ιωάννης Β. Κογκούλης συμμετείχε σε διεθνή σεμινάρια εντός και εκτός Ελλάδος (erasmus) με μεταπτυχιακούς φοιτητές του τμήματος Θεολογίας. Η θεματολογία των εισηγήσεων είχε περιεχόμενο σχετικό με την διαπολιτισμική μάθηση και την διαθρησκειακή προσέγγιση της μάθησης, την περιβαλλοντική εκπαίδευση, την θέση της χριστιανικής αγωγής στην Ευρώπη, κ.α. εντός του πλαισίου της διδασκαλίας  της Ορθοδόξου Εκκλησίας.

Υπήρξε ιδρυτής και μέλος του μορφωτικού συλλόγου "Λάιστα" της ιδιαίτερης πατρίδας του, μέλος της Πανελληνίου Ενώσεως Θεολόγων (Π.Ε.Θ.),μέλος της Παιδαγωγικής Εταιρείας, μέλος της εταιρείας Συγγραφέων και Λογοτεχνών Ηπείρου.

Έργο 
Το έργο του ομότιμου καθηγητή του Α.Π.Θ. κ. Ιωάννη Β. Κογκούλη είναι πολυσχιδές στους τομείς: α) διδακτικό β) ερευνητικό και συγγραφικό γ ) διοικητικό.

Δίδαξε σε προπτυχιακούς και μεταπτυχιακούς φοιτητές του Αριστοτελείου Πανεπιστημίου Θεσσαλονίκης του τμήματος Θεολογίας και πανεπιστημίων της Γερμανίας και σε επιμορφωτικά σεμινάρια μετεκπαιδευόμενων Θεολόγων Π.Ε.Κ., και Σ.Ε.Λ.Μ.Ε  Λάρισας και Καβάλας.

Υπήρξε επιβλέπων καθηγητής σε πλήθος μεταπτυχιακών και διδακτορικών μελετών και διατριβών.

Η επιστημονική έρευνα του Ιωάννη Κογκούλη και τα επιστημονικά του συγγράμματα  περιλαμβάνουν τέσσερεις επιστημονικούς κλάδους: 1. Τον κλάδο της παιδαγωγικής 2. Τον κλάδο της διδακτικής μεθοδολογίας με εξειδίκευση στην διδακτική του μαθήματος των θρησκευτικών. 3. Τον  κλάδο της ιστορίας της νεοελληνικής εκπαίδευσης και της ιστορίας του μαθήματος  των θρησκευτικών καθώς και της συμβολής του μαθήματος στην νεοελληνική εκπαίδευση. 4. Τον κλάδο της κατηχητικής και χριστιανικής παιδαγωγικής.

Παράλληλα κατά το διάστημα της Προεδρίας και της Κοσμητείας του, η Θεολογική Σχολή αναβαθμίστηκε: σε ηλεκτρονικό εξοπλισμό, εμπλουτισμό της βιβλιοθήκης και σε κτιριακές επισκευές.

Το 1975 εισήγαγε την καινοτομία του "Εργαστηρίου Παιδαγωγικής" που περιελάβανε και την πρακτική άσκηση των φοιτητών σε σχολεία.

Εργογραφία 
Βασικές εκδόσεις (1995- 2016)

Επιστημονικά συγγράμματα:

 (2015)Κατηχητική και χριστιανική παιδαγωγική, Κυριακίδη ΙΚΕ Θεσσαλονίκη.
 (1996)Εισαγωγή στην Παιδαγωγική, Κυριακίδη, Θεσσαλονίκη.
 (2014)Εισαγωγή στην Παιδαγωγική, Κυριακίδη ΙΚΕ ,Θεσσαλονίκη.
 (2016) Εισαγωγή στην Παιδαγωγική, Κυριακίδη, ΙΚΕ ,Θεσσαλονίκη.
 (1995)Διδακτική των Θρησκευτικών, Κυριακίδη Αφοί, Θεσσαλονίκη.
 (2004)Διδακτική του μαθήματος των Θρησκευτικών, παιδείας και ελληνορθόδοξης κληρονομιάς στην πρωτοβάθμια και δευτεροβάθμια Εκπαίδευση, Κυριακίδη ΙΚΕ ,Θεσσαλονίκη2014.
 (1997)Ο δάσκαλος και η Ορθόδοξη χριστιανική αγωγή των μαθητών του δημοτικού σχολείου, θεωρητική και εμπειρική προσέγγιση, Κυριακίδη Αφοί, Θεσσαλονίκη.
 (1993)Ο θεολόγος καθηγητής και η επιστημονική και ψυχοπαιδαγωγική του κατάρτιση, Κυριακίδη Αφοί, Θεσσαλονίκη.
 (1994)Η σχολική τάξη ως κοινωνική ομάδα και η συνεργατική διδασκαλία και μάθηση, Κυριακίδη Αφοί, Θεσσαλονίκη
 (1994)Το μάθημα των Θρησκευτικών στη μέση εκπαίδευση 1833- 1932,Κυριακίδη Αφοί, Θεσσαλονίκη.
 (2014)Επίτομος δογματική της ορθοδόξου καθολικής εργασίας, Κυριακίδη ΙΚΕ ,Θεσσαλονίκη.
 (2005) Ο εκκλησιασμός των μαθητών, Κυριακίδη, Θεσσαλονίκη.
 Συλλογικά έργα:
 (2009)Κήρυγμα και ευχαριστία, χαριστήριος λόγος προς τιμήν του Παναγιωτάτου Μητροπολίτου Θεσσαλονίκης Ανθίμου, Αρμός, Αθήνα.
 (2009) Ανθρωποποιός Αγωγή, Αρμός.
 (2010) Παραβατικότητα και σχολείο, πρακτικά ημερίδας κοσμητείας Θεολογικής σχολής του Α.Π.Θ.
 Επιμέλεια:
 (2012) Ομοτίμοις διαλεγόμενος, Κυριακίδη.
 (2003) Κατηχητική διακονία, τιμητικός τόμος για τον Κωνσταντίνο Φράγκο, Κυριακίδη, Θεσσαλονίκη.
 Ευθύνη σειράς:
 Συγγραφείς: Γεώργιος  Δ, Χαλκιάς(2015), Κατερίνα Μιχαλοπούλου,(2011) Μαρία  Ε. Ράντζου(2012), Ξανθή Α. Μπάζιου(2012), Θωμάς Αγραφιώτης(2008): Εκδόσεις Κυριακίδη

Παραπομπές

Πηγές 

 Ράντζου Μ. επ.(2021) Παράδοσις Χριστιανικής Παιδαγωγίας, Μελέτες προς τιμήν του καθηγητή Ι. Κογκούλη, Θεσσαλονίκη: Κυριακίδη
 Αριστοτέλειο Πανεπιστήμιο Θεσσαλονίκης, Θεολογική Σχολή, προσωπική ιστοσελίδα, καθηγητή Ιωάννη Κογκούλη.
 Περιοδικό "ΤΟ  ΖΑΓΌΡΙ, "  άνθρωποι, βιογραφίες.
 Κατάλογος έργων, καθηγητή Ιωάννη Κογκούλη, εκδόσεις;biblionet
 Κατάλογος έργων, καθηγητή Ιωάννη Κογκούλη, εκδόσεις; Κυριακίδη.

Εξωτερικοί σύνδεσμοι 
 https://kyriakidiseditions.gr/el/67
 https://izagori.gr/people/biographies/367-
 https://biblionet.gr.
 http://users.auth.gr/~kogoulis/index.htm
 https://www.youtube.com/watch?v=R0FCsSYFeag

Έλληνες πανεπιστημιακοί
Έλληνες θεολόγοι